ટીટોડીએ તો સ્ટેજ પર જ વાંધો કાઢ્યો. ‘‘તમે લોકો કાયમ વરસાદની વાતમાં મને વચ્ચે લાવી દો છો. એકચ્યુઅલી મારે મારાં ઇંડા સાથે ફોટા પડાવીને છપાવાથી વધારે ઝાઝો મતલબ ચોમાસાંમાં હોતો જ નથી. એટલે મેં અતિથિવિશેષ બનવાનું પણ કબૂલ્યું હતું એવું માનીને કે મારે બોલવાનું કાંઇ નહીં ને ફોટા પડી જશે. પણ આ મુખ્ય અધ્યક્ષ તરીકેનું ભાષણ-બાષણ કરતાં મને નહીં ફાવે સાચું કહી દઉં છું. તમારા જે કોઇ ફોટોગ્રાફર હાજર હોય એમને કહો મારું ફોટો સેશન પતાવી દે એટલે હું નીકળું. ’’